ส่วนที่ 1

1.  ข้อมูลทั่วไป

1.1 บริษัท ทรัพย์ศรีไทย จำกัด (มหาชน)
ประกอบธุรกิจให้บริการจัดเก็บเอกสาร/ทรัพย์สินบริการให้เช่าและบริหารพื้นที่เพื่อรองรับการจัดเก็บสินค้า
รวมทั้งให้บริการรับบริหารจัดการสต็อกสินค้า และกิจการท่าเทียบเรือ โดยมีสำนักงานใหญ่เลขที่
2044/25-27 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร
เลขทะเบียนบริษัท 0107537002117 Home Page: www.subsrithai.co.th และ
www.subsrithai.com โทรศัพท์ 02-318-5514-5 โทรสาร 02-318-3490-1
ปัจจุบันมีทุนจดทะเบียน 151,250,000 บาท ทุนชำระแล้วเป็นเงิน 121,000,000 บาท

1.2 บริษัทถือหุ้น 80% ในบริษัท เอส เอส ที คลังสินค้า จำกัด
ซึ่งดำเนินกิจการคลังสินค้ารับอนุญาต ให้บริการรับฝากสินค้า โดยมีสำนักงานใหญ่เลขที่
2044/25-27 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานครโทรศัพท์
02-318-5514-5 โทรสาร 02-318-3490-1 เลขทะเบียนนิติบุคคล 0105552067303
ปัจจุบันมีทุนจดทะเบียน 5,000,000 บาท ชำระเต็มมูลค่าแล้ว

1.3 บุคคลอ้างอิง (ตามเอกสารแนบ 3 หน้า 74)

2. ปัจจัยความเสี่ยง

2.1 บริษัทมีผู้ถือหุ้นรายใหญ่ >50%

ณ วันที่ 31 ธันวาคม 2552 คุณศุภสิทธิ์ สุขะนินทร์ ถือหุ้นรวมทั้งสิ้น30,733,250 หุ้น
หรือคิดเป็นร้อยละ 25.4 รวมกับกลุ่มผู้ที่เกี่ยวข้องทำให้มีการถือหุ้นรวมทั้งสิ้น 97,134,260 หุ้น
คิดเป็นร้อยละ 80.28 เกินกว่าร้อยละ 50 ของจำนวนหุ้นที่จำหน่ายได้แล้วทั้งสิ้น
จึงอาจสามารถควบคุมมติที่ประชุมผู้ถือหุ้นได้ไม่ว่าจะเป็นการแต่งตั้งกรรมการหรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นในเรื่องที่กฎหมายหรือข้อบังคับบริษัทกำหนดให้ต้องได้รับเสียง 3ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบ
และถ่วงดุลเรื่องที่ผู้ถือหุ้นใหญ่เสนอได้

2.2 การเวนคืนที่ดินที่ใช้ประกอบการ

ตามที่กรมทางหลวงได้กำหนดแนวเวนคืนที่ดินบริเวณคลังสินค้า 1 (บางส่วน)
อันเป็นสถานประกอบกิจการของบริษัท ณ ซอยสุขสวัสดิ์ 49 อำเภอพระประแดง
จังหวัดสมุทรปราการ เพื่อก่อสร้างทางหลวงพิเศษหมายเลข 37 สายบางพลี - สุขสวัสดิ์
และได้เปิดใช้แล้วเมื่อปลายปี 2550 นั้น

เนื่องด้วยกรมทางหลวงได้ส่งมอบพื้นที่โครงการดังกล่าวให้การทางพิเศษแห่งประเทศไทยเป็นผู้ดูแลต่อ
ดังนั้นบริษัทจึงยังคงติดตามเรื่องการขอใช้พื้นที่ดินที่ถูกเวนคืนกับการทางพิเศษแห่งประเทศไทยอย่างต่อเนื่อง
และรับทราบว่าขณะนี้คณะรัฐมนตรีได้มีมติเพิ่มเติมวัตถุประสงค์การใช้ประโยชน์พื้นที่ในเขตทางพิเศษให้เกิดประโยชน์สูงสุด
แต่หลักเกณฑ์ยังไม่ชัดเจน
ซึ่งบริษัทได้เสนอโครงการการขอใช้ประโยชน์ในพื้นที่เขตทางพิเศษเพิ่มเติมแล้ว

สำหรับการเรียกร้องค่าเสียหายและค่าเสียโอกาสทางธุรกิจเนื่องจากการถูกเวนคืนที่ดินนั้น
ขณะนี้กรมทางหลวงได้ส่งเรื่องกลับไปให้คณะกรรมการพิจารณาอุทธรณ์เงินค่าทดแทน
กระทรวงคมนาคมพิจารณาต่อ
เนื่องจากคณะกรรมการกำหนดราคาเบื้องต้นหมดอายุการดำเนินงานตามกฎหมายแล้ว
ซึ่งบริษัทได้ติดตามและประสานงานกับหน่วยงานดังกล่าว เพื่อให้ข้อมูลและเอกสารของบริษัท
เพื่อประกอบการพิจารณาเพิ่มเติมอย่างต่อเนื่องเสมอมา
ทราบว่าขณะนี้เรื่องอยู่ระหว่างการหาข้อมูลจากผู้เกี่ยวข้องเพิ่มเติม คาดว่าในปี 2553
น่าจะพิจารณาแล้วเสร็จ ซึ่งในปี 2552 ที่ผ่านมาคณะกรรมการพิจารณาอุทธรณ์
ได้ขอให้บริษัทเข้าชี้แจงข้อเท็จจริง และส่งหลักฐานเพิ่มเติมเพื่อประกอบการพิจารณาอุทธรณ์แล้ว

3.  สภาวะการแข่งขันสูง

ปัจจุบันธุรกิจการให้บริการอยู่ในสภาวะที่มีการแข่งขันสูง
บริษัทจึงจำเป็นต้องพิจารณาและกำหนดกลยุทธ์ทางการค้าให้ทันกับโลกของเทคโนโลยีที่วิ่งไปอย่างไม่หยุดนิ่ง
เพื่อให้เกิดมีนวัตกรรมใหม่ ๆ ที่สามารถนำมาพัฒนาเป็นเครื่องมือในการให้บริการ
ตอบสนองความต้องการและสร้างความพึงพอใจให้ลูกค้าได้มากที่สุด
จึงจะเป็นข้อได้เปรียบในการแข่งขันในทางการค้าในยุคปัจจุบัน

ดังนั้นผู้บริหารและบุคลากรของบริษัทจึงต้องเป็นผู้ที่มีวิสัยทัศน์
มีจริยธรรมพิจารณาและกำหนดกลยุทธ์ทางการค้า
เพื่อสร้างความน่าเชื่อถือและความไว้วางใจจากลูกค้าอย่างต่อเนื่องและยั่งยืนตลอดไปในสภาวะที่มีการแข่งขังที่สูงแทนการแข่งขันด้วยราคา
พร้อมด้วยทีมงานที่มากด้วยประสบการณ์อันยาวนานในธุรกิจการให้บริการ ด้วยความรวดเร็ว
ทันเวลา ถูกต้อง สุภาพ มีน้ำใจ และมุ่งมั่นพัฒนาอย่างต่อเนื่อง
นอกจากนี้บริษัทยังได้เปรียบในทำเลสถานที่ตั้งซึ่งมีความสะดวกและปลอดภัย
มีคลังสินค้าที่ได้มาตรฐาน มั่นคง แข็งแรง เป็นของตนเองโดยไม่ต้องเช่าจากผู้อื่น

อนึ่ง ถึงแม้นว่าบริษัทจะได้เลิกประกอบกิจการคลังสินค้าแล้ว ตั้งแต่เดือนตุลาคม 2552
และได้ก่อตั้งบริษัทย่อย ชื่อ บริษัท เอส เอส ที คลังสินค้า จำกัด เพื่อประกอบธุรกิจคลังสินค้าแทน
โดยบริษัทรับเป็นผู้บริหารจัดการสต็อกสินค้าให้โดยมีค่าตอบแทน ดูรายละเอียดได้ที่หน้า 10
ดังนั้นจึงทำให้รายได้ของบริษัทและบริษัทย่อยมีลักษณะพึ่งพากัน
ความเสี่ยงในข้อต่อไปนี้จึงยังคงมีอยู่คือ

-   ความไม่แน่นอนของการผลิตสินค้าเกษตรกรรม

สินค้าเกษตรกรรมและสินค้าที่เกี่ยวเนื่องกับเกษตรกรรมซึ่งเป็นสินค้าหลักของการให้บริการคลังสินค้า
เป็นสินค้าที่ขึ้นกับสภาพภูมิอากาศ ส่งผลให้ผลผลิตทางเกษตรกรรมมีความไม่แน่นอนสูง
แต่อย่างไรก็ตามเมื่อพิจารณาจากสินค้าที่เกี่ยวเนื่องกับเกษตรกรรมของคลังสินค้า คือ
ปุ๋ยเคมียังมีแนวโน้มความต้องการมากขึ้นทุกปี
สามารถจะแสดงให้เห็นว่าการขยายตัวของการผลิตสินค้าเกษตรกรรมของประเทศยังคงมีแนวโน้มสูงขึ้นทุกปี

-   แนวโน้มการย้ายแหล่งสถานที่เก็บปุ๋ยเคมี

เนื่องด้วยขณะนี้ผู้นำเข้าปุ๋ยเคมีรายใหญ่บางราย
ได้โยกย้ายแหล่งสถานที่เก็บปุ๋ยเคมีเพื่อรอจำหน่ายไปอยู่จังหวัดพระนครศรีอยุธยาบางส่วน
ทั้งนี้เพื่อเป็นการช่วยลดภาระค่าใช้จ่ายในการขนส่งให้กับผู้ค้าปุ๋ยเคมีรายย่อย(ผู้ค้าปลีก)
แถบภาคกลาง ภาคอีสาน และภาคเหนือ
ที่ต้องเข้ามารับปุ๋ยเคมีเองเพื่อนำไปจำหน่ายให้กับเกษตรกรอีกต่อหนึ่งได้
โดยไม่ต้องฟันฝ่าการจราจรที่ติดขัดในกรุงเทพมหานคร

สำหรับพื้นที่คลังสินค้าของบริษัทที่จังหวัดสมุทรปราการ
ยังสามารถให้บริการได้กับผู้ค้าปุ๋ยเคมีแถบภาคตะวันออกและภาคใต้
และเมื่อโครงการทางด่วนพิเศษสายบางพลี-สุขสวัสดิ์ซึ่งเปิดใช้แล้ว
สามารถเชื่อมต่อกับวงแหวนรอบนอก กรุงเทพมหานครด้านใต้และวงแหวนอุตสาหกรรม
ทำให้พื้นที่คลังสินค้าของบริษัทฯ เป็นแหล่งทำเลที่มีการคมนาคมสะดวกยิ่งขึ้น (ดูรายละเอียด หัวข้อ
“กลยุทธ์ในการแข่งขัน” หน้าที่ 15) และเป็นที่น่าสนใจของผู้ใช้บริการได้หลากหลายรูปแบบยิ่งขึ้น
นอกจากการรับฝากปุ๋ยเคมีอย่างเดียว ซึ่งในปี 2551 และ 2552
ที่ผ่านมามีลูกค้ามาใช้บริการเช่าพื้นที่คลังสินค้าเพื่อเก็บสินค้าเพิ่มมากขึ้นอย่างเห็นได้ชัด

-   ความเสี่ยงในการให้สินเชื่อ

การให้บริการทางด้านสินเชื่อในรูปแบบของการรับจำนำสินค้าเป็นหนึ่งในการให้บริการธุรกิจคลังสินค้า
อาจเกิดความเสี่ยงในการจะเกิดหนี้เสียขึ้นได้
แต่เนื่องจากทางบริษัทจะปล่อยสินเชื่อให้กับลูกค้าประจำที่เชื่อถือได้ นอกจากนี้หลักประกันคือ
สินค้าที่เก็บอยู่ในคลังสินค้าก็เป็นหลักประกันที่มีมูลค่าคุ้มสินเชื่อที่ปล่อยให้กับลูกค้า และมีสภาพคล่องสูง
ดังนั้นจึงมีความเสี่ยงต่ำมาก และในปี 2552 บริษัทไม่มีการให้สินเชื่อกับลูกค้ารายใดทั้งสิ้น